
Nyári vízkémiai vizsgálatok a Hortobágy-Berettyó Bucsa és Ecsegfalva közötti szakaszán

Kulcsszavak: víztisztaság; vízszennyezés; vízminőség; vízkémiai;
      A legnagyobb természeti kincsünk a víz. Mivel a földi élet is a vízben kezdődött, ezért az élőlények fontos alkotó eleme, illetve nélkülözhetetlen tápanyaga. Napjaink egyik legnagyobb problémája a vizeink fokozódó elszennyeződése a különféle eredetű káros anyagok következtében és a tiszta víz mennyiségének folyamatos csökkenése.
      A kutatásom során egy általam választott főcsatorna, a lakóhelyem közelében található Hortobágy-Berettyó főcsatorna egy szakaszának nyári vízkémiai vizsgálatát végeztem el, összehasonlítva az eredményeimet a jogszabályi és az Európai Uniós Víz Keretirányelv határértékeivel. A vizsgálataim alkalmával helyszíni és laboratóriumi méréseket is végeztem, melyeket a Debreceni Egyetem Műszaki Karának Környezetmérnöki Tanszékének Vízminőségvédelmi Laboratóriumában hajtottam végre. A kutatásomat 2023. júniusában kezdtem és a három hónap alatt összesen négy alkalommal vettem mintát három mintavételi pontról, mintegy összesen nyolc folyókilométeres szakaszról.
 
 



